## Odluka o uvjetima za izdavanje odobrenja za osobne prijenose imovine u inozemstvo s osnove pomoći i poklona

### NN 111/2003 (15.7.2003.), Odluka o uvjetima za izdavanje odobrenja za osobne prijenose imovine u inozemstvo s osnove pomoći i poklona

# HRVATSKA NARODNA BANKA

if !supportEmptyParas endif

1514

Na teme­lju članka 14. stavak 3. Zakona o
deviznom poslova­nju (»Narodne novine«, br. 96/2003.) i članka 38. stavak 3.
pod I) Za­kona o Hrvatskoj narodnoj banci (»Narodne novine«, br. 36/2001.)
Savjet Hrvatske narodne banke na sjednici održanoj 9. srp­nja 2003. donio je

## ODLUKU

### O UVJETIMA ZA IZDAVANJE ODOBRENJA ZA OSOBNE PRIJENOSE IMOVINE U INOZEMSTVO S OSNOVE POMOĆI I POKLONA

OPĆE ODREDBE

I.

Ovom se odlukom utvrđuju uvjeti za izdava­nje
odobre­nja za bezgotovinske osobne prijenose imovine u inozemstvu s osnove
pomoći i poklona (u nastavku teksta: Odobre­nje).

II.

U smislu ove odluke
rezidenti su:

1. pravne osobe sa
sjedištem u Republici Hrvatskoj,

2. podružnice stranih
trgovačkih društava i trgovaca pojedinaca upisane u re­gistar koji se vodi kod
nadležnog tijela državne vlasti ili uprave u Republici Hrvatskoj,

3. trgovci pojedinci,
obrtnici i druge fizičke osobe sa sjedištem, odnosno prebivalištem u Republici
Hrvatskoj koje samostalnim radom obav­ljaju gospodarsku djelatnost za koju su
re­gistrirani (poduzetnici pojedinci),

4. fizičke osobe s
prebivalištem u Republici Hrvatskoj,

5. fizičke osobe koje
borave u Republici Hrvatskoj na osnovi važeće dozvole boravka najma­nje 183
dana.

IZDAVANJE ODOBRENJA

III.

Hrvatska narodna banka
izdaje Odobre­nja iz točke I. ove odluke za osobne prijenose imovine u
inozemstvo:

– u iznosu većem od
3.000 EUR ako se osobni prijenosi obav­ljaju u stranim sredstvima plaća­nja i

– za iznose veće od
15.000 kuna kako se osobni prijenosi obav­ljaju u kunama.

IV.

Rezident koji boravi u
inozemstvu na osnovi važeće radne dozvole najma­nje 183 dana te fizička osoba
koja boravi u Repub­lici Hrvatskoj na osnovi važeće dozvole boravka najma­nje
183 dana, za osobne prijenose imovine s osnove pomoći i poklona u iznosima
većim od navedenih u točki III. ove odluke ne trebaju odobre­nje Hrvatske
narodne banke.

V.

Rezidenti iz točke II.
ove odluke pod 1. i 2. mogu slobodno obav­ljati bezgotovinske osobne prijenose
imovine u inozemstvu s osnove pomoći i poklona pod uvjetom da su u Republici
Hrvat­skoj podmirene sve porezne i druge zakonom propisane obveze.

PODNOŠENJE ZAHTJEVA

VI.

(1) Za izdava­nje Odobre­nja iz točke I. ove
odluke rezident podnosi Hrvatskoj narodnoj banci zahtjev.

(2) Podnosite­lj zahtjeva iz prethodnog stavka
zahtjevu prilaže preslik izjave o darova­nju, ovjerenu kod javnog bi­lježnika,
kojom se dokazuje razlog bezgotovinskog sla­nja novca ili obraz­loženje zbog
koje­g se novac ša­lje u inozemstvo, ako je riječ o pomoći.

(3) Ako je podnosite­lj zahtjeva opunomoćena
osoba, zah­tjevu je potrebno priložiti preslik punomoći ovjerenu kod javnog bi­lježnika.

(4) Hrvatska narodna banka može zatražiti prema
potrebi i drugu dokumentaciju radi izdava­nja Odobre­nja.

PRIJELAZNE I ZAVRŠNE ODREDBE

VII.

(1) Postupak izdava­nja Odobre­nja iz ove odluke
provodi se u skladu sa Zakonom o općem upravnom postupku.

(2) Podnosite­lj zahtjeva dužan je zahtjevu
priložiti dokumentaciju i podatke propisane ovom odlukom te pristojbu prema
Zakonu o upravnim pristojbama.

VIII.

Ova odluka stupa na snagu osmog dana od dana
objave u »Narodnim novinama«.

O. br. 627/2003.
Zagreb, 9. srp­nja 2003.

Predsjednik
Savjeta
Hrvatske narodne banke
guverner
Hrvatske narodne banke
**dr. sc. Že­ljko Rohatinski,** v. r.

Odluka, NN 111/2003-1514